দিল্লি বিধানসভার প্রথম অধিবেশন শুরু নবনির্বাচিত বিধায়কদের শপথগ্রহণের মাধ্যমে

নয়াদিল্লি: দিল্লিতে (Delhi) আজ থেকে শুরু হল বিধানসভার অধিবেশন (Delhi Assembly Session) । সংসদ সদস্য হিসেবে একে একে শপথ নিলেন মুখ্যমন্ত্রী রেখা গুপ্তা (Rekha Gupta), প্রবেশ ভার্মা (Parvesh Verma) , কপিল মিশ্র (Kapil Mishra) সহ অন্যান্য মন্ত্রীরা। সোমবার অষ্টম দিল্লি বিধানসভার প্রথম অধিবেশন শুরু হল নবনির্বাচিত বিধায়কদের শপথগ্রহণের মাধ্যমে।

বিধায়করা শপথ নেওয়ার পর স্পিকার নির্বাচন হবে। প্রোটেম স্পিকার হিসেবে শপথ নেবেন অরবিন্দর সিং। শপথবাক্য পাঠ করাবেন লেফটেন্যান্ট গভর্নর ভি কে সাক্সেনা। দিল্লিতে সংখ্যা গরিষ্ঠতা নিয়ে ক্ষমতায় এসেছে বিজেপি। মুখ্যমন্ত্রী হয়েছে রেখা গুপ্তা। সদ্য প্রাক্তন মুখ্যমন্ত্রী অতিশীকে বিধানসভার বিরোধী দলনেতা হিসেবে বেছে নিয়েছে আম আদমি পার্টি।

আরও পড়ুন: স্বাস্থ্য দফতর কেন নিজের হাতে রেখেছেন মমতা বন্দ্যোপাধ্যায়?

এদিকে বিধানসভা এদিন বিজেপি বিধায়ক ওপি শর্মা বলেন, আপ ক্রমশ শেষের দিকে।

বিজেপি বিধায়ক বিজেন্দর গুপ্ত বলেছেন, আগামীকাল ২৫ ফেব্রুয়ারি বিধানসভায় ক্যাগ রিপোর্ট পেশ করবে বিজেপি। দিল্লি বিধানসভার অধিবেশনে ক্যাগের ১৪টি রিপোর্ট পেশ করতে পারে বিজেপি সরকার। আপ আমলে কোন খাতে কত অর্থ বরাদ্দ করা হয়েছিল, রাজস্ব কত এসেছিল, সব কিছু খতিয়ান তুলে ধরা হবে। আপ শাসনকালে বিজেপি বার বার এই রিপোর্টগুলি প্রকাশ করার দাবি জানায়। আজ দিল্লির ক্ষমতায় বসে এবার সেই ক্যাগ রিপোর্ট পেশ করতে চলেছে বিজেপি।

অন্যদিকে আজ মুখ্যমন্ত্রী রেখা গুপ্তার কার্যালয়ের সামনে বিক্ষোভ দেখাতে থাকেন বিরোধী দলনেত্রী অতিশী। তাঁর বক্তব্য, দুদিন আগেই আমরা মুখ্যমন্ত্রীর কাছে সময় চেয়েছিলাম। কিন্তু তিনি আমাদের এখনও পর্যন্ত সময় দেননি। অতিশী বলেন, বিধানসভা অধিবেশন চলছে এবং আমরা তার অফিসের বাইরে এসেছি এবং আমরা তার সময়ের জন্য অপেক্ষা করছি। অতিশীর সঙ্গে রয়েছেন অন্যান্য আপ বিধায়করা। আপের প্রশ্ন, বিজেপি দিল্লি মহিলাদের জন্য প্রতি মাসে ২৫০০ টাকা আর্থিক সহায়তার সিদ্ধান্ত নিয়ে কি বলছে তারা?

দেখুন অন্য খবর: