বিধানসভা ভোটের আগে অস্বস্তি, ক্যাগ রিপোর্টে নিশানায় কেজরিওয়াল সরকার

নয়াদিল্লি: আবগারিকাণ্ডে ফের অস্বস্তিতে অরবিন্দ কেজরিওয়ালের (Arvind Kejriwal) সরকার। ইতিমধ্যে প্রাক্তন মুখ্যমন্ত্রী কেজরিওয়াল, প্রাক্তন উপ মুখ্যমন্ত্রী মণীশ শিশোদিয়া সহ কয়েকজন হেভিওয়েটকে জেল খাটতে হয়েছে ওই মামলায়। দিল্লি বিধানসভা নির্বাচনের (Delhi Assembly Election) আগে আবগারি নীতি নিয়ে ক্যাগ রিপোর্টে (Cag Report) এবার নিশানায় আপ সরকার (AAP Government)। ওই রিপোর্টে দাবি করা হয়েছে, ওই আবগারি নীতির জেরে ২০২৬ কোটি টাকার আর্থিক ক্ষতি। একইসঙ্গে দুর্নীতি ও সঠিক ব্যবস্থাপনা না হওয়ার অভিযোগও তোলা হয়েছে। এমনকী দিল্লি সরকার সেই বিষয়ে মন্ত্রিসভার অনুমোদনই নেয়নি বলে অভিযোগ। শনিবারই এই রিপোর্ট প্রকাশ্যে এসেছে। এবার বিধানসভা ভোটে কংগ্রেসের সঙ্গে জোট হয়নি আপের। আগামী ৫ ফেব্রুয়ারি দিল্লিতে ভোট। আম আদমি পার্টি কি চারবারের জন্য ক্ষমতায় ফিরতে চলেছে?  সেই জল্পনার মধ্যে এই ক্যাগ রিপোর্ট নিয়ে ঊষ্ণতার পারদ চড়ছে। যার জেরে অস্বস্তিতে পড়তে হয়েছে কেজরিওযালের দলকে।

ওই রিপোর্টে দাবি করা হয়েছে, উপ মুখ্যমন্ত্রী মণীশ শিশোদিয়ার নেতৃত্বের মন্ত্রীদের কমিটি বিশেষজ্ঞদের মতামত অগ্রাহ্য করে। যথেচ্ছাচারে লাইসেন্স দেওয়া হয়েছে। স্বচ্ছতা নিয়েও প্রশ্ন তোলা হয়েছে। দিল্লির ক্যাবিনেট ও লেফটেন্যান্ট গভর্নরের অনুমোদন উপেক্ষা করা হয়েছে। লাইসেন্স পুনর্নবীকরণের সমস্যা, জরিমানা না করা, নিয়ম লঙ্ঘন, দিল্লি বিধানসভাতেও প্রয়োজনীয় অনুমোদন মানা হয়নি।

আরও পড়ুন: প্রধানমন্ত্রী হয়েও আক্ষেপ! গোপন কথা বলে ফেললেন মোদি

যেসব লাইসেন্স সারেন্ডার করা হয়েছে, সেগুলির ক্ষেত্রে রিটেন্ডার করা হয়নি। যার জেরে ৮৯০ কোটি টাকা ক্ষতি হয়েছে বলে অভিযোগ। আপ অবশ্য এই রিপোর্ট মানতে চায়নি।

দেখুন অন্য খবর: