তুমুল হট্টগোলের মধ্যে ক্যাগ রিপোর্ট পেশ বিজেপির, সাসপেন্ড অতিশী সহ আপের ১২ বিধায়ক

নয়াদিল্লি: দিল্লিতে (Delhi) বিধানসভা (Assembly) নির্বাচনে (Election) ধরাশায়ী হয়েছে আপ (AAP)। ক্ষমতায় এসেছে বিজেপি (Bjp)। দিল্লির মুখ্যমন্ত্রী হয়েছেন রেখা গুপ্ত (CM Rekha Gupta)। নয়া সরকারে বসেই বিজেপির হুঙ্কার আপ সরকারের দুর্নীতির চুলছেঁড়া বিশ্লেষণ হবে।

দিল্লিতে (Delhi) গতকাল থেকে শুরু হয়েছে বিধানসভার অধিবেশন (Delhi Assembly Session)। আর তখনই বিজেপি সরকার জানিয়ে দিয়েছে আপের দুর্নীতির খতিয়ান তুলে মঙ্গলবার বিধানসভায় ক্যাগ রিপোর্ট (Cag Report) পেশ করবে বিজেপি। আর মঙ্গলবার সেই পথেই এগিয়ে গেল পদ্মশিবির।

বিধানসভায় আয়োজিত তিন দিনের বিশেষ অধিবেশনে আপের আমলে ঘটা আবগারি কেলেঙ্কারি নিয়ে ক্য়াগ রিপোর্ট  পেশ করল তারা। মঙ্গলবারের অধিবেশনের শুরু থেকেই তুমুল বিশৃঙ্খলা। সেই হই হট্টগোলের মধ্যে বিধানসভায় আপ এর বিরুদ্ধে  ক্যাগ রিপোর্ট পেশ করলেন মুখ্যমন্ত্রী রেখা গুপ্তা।

আরও পড়ুন: দিল্লি বিধানসভার প্রথম অধিবেশন শুরু নবনির্বাচিত বিধায়কদের শপথগ্রহণের মাধ্যমে

একদিকে আপের বিরুদ্ধে বিধানসভায় ক্য়াগ রিপোর্টকে হাতিয়ার করল বিজেপি। অন্যদিকে, আপ আম্বেদকর ইস্যু নিয়ে সরব হল।

কেন মুখ্যমন্ত্রী ও অন্যান্য মন্ত্রীর ঘর থেকে আম্বেদকরের ছবি সরিয়ে মোদির ছবি বসানো হয়েছে, সেই নিয়ে প্রশ্ন তুলল তারা। আর এই পরিস্থিতির মধ্যে একদিনের জন্য সাসপেন্ড করা হল বিরোধী দল নেত্রী অতিশী মারলেনা (Aitshi Marlena) সহ আপের ১২ বিধায়ক। মুলতুবি অধিবেশন।

তবে সাসপেন্ড হওয়ার পরেও সুর নরম না করে অবস্থান চালিয়ে যেতে থাকেন তারা। বিধানসভার অন্দর থেকে বেরিয়ে ওই চত্বরেই হাতে বাবা আম্বেদকরের (Baba Ambedkar) ছবি হাতে বিজেপির বিরুদ্ধে সরব হন অতিশী সহ আপ বিধায়কেরা।

পদ্ম শিবিরের দিকে তোপ দেগে অতিশী আবার বলেন, ‘মোদি কি বাবা আম্বেদকরের থেকেও বড়? উনি তো মুখ্যমন্ত্রী ও অন্যান্য মন্ত্রীদের ঘরে আম্বেদকরের ছবি সরিয়ে দিয়ে নিজের ছবি বসিয়ে দিয়েছেন।’

এদিকে প্রবেশ ভার্মা বলেন, আপের সময় ঘনিয়ে এসেছে। যে ক্যাগ রিপোর্টের জন্য আমরা এতদিন অপেক্ষা করেছিলাম, এবার সেটি সামনে আনতে পারব’।

দেখুন অন্য খবর: